Apple yllätti iPad-julkaisulla: nimi vaihtuu iPad Airiksi - Hardware.fi
Hardware.fi > Uutiset > Apple yllätti iPad-julkaisulla: nimi vaihtuu iPad Airiksi
Apple yllätti iPad-julkaisulla: nimi vaihtuu iPad Airiksi
Kirjoittaja Manu Pitkänen, 22. lokakuuta, 2013 21:11 22.10.2013 21:11 | Kommentteja (3)
Apple esitteli tänään uudistetun iPadin. Uudessa designissa on otettu mallia viime vuonna julkistetusta iPad ministä ja sen kapeista näyttöä ympäröivistä kehyksistä.
Uusi tabletti on on vain 7,5 millimetriä paksu ja painaa 469 grammaa. Se on selvästi ohuempi ja pienempi kuin edellinen 9,7 tuuman iPad. Sen takia laite on päätetty nimetä uudelleen iPad Airiksi. Uuden 64-bittisen A7-suorittimen ja tehokkaamman grafiikkapiirin ansiosta iPad Air on myös nopeampi kuin viime vuoden malli. Kamerassa on pysytelty viidessä megapikselissä ja etukameran pikseleiden kokoa on kasvatettu. Wi-Fiä on parannettu ottamalla käyttöön MiMo-antennitekniikka, jonka ansiosta iPad Air voi muodostaa samanaikaisesti useamman yhteyden.
Touch ID -sormenjälkilukijaa uudessa tabletissa ei ole, vaikka sellaista iPhone 5s:n jälkeen huhuiltiikin.
IPad Airin hinnat alkavat 499 dollarista (16 GB, Wi-Fi) ja se tulee myyntiin useissa maissa (Suomi mukaan luettuna) 1. marraskuuta.
Sefriol 22. lokakuu, 2013 23:25
Aika kovat katteet Apple näillä tuotteillaan saa. Jos vertaa Nokian julkistukseen, niin tehot voitaisiin ajatella suhkot samoiksi, Applella on tarkempi näyttö, mutta taas Nokialla on LTE-yhteydet ja paremmat kamerat. Hinta on molemmilla sama (tosin 3G-iPadistä saa maksaa enemmän).
capuzino 23. lokakuu, 2013 8:57
Viilataanpas pilkkua sen verran, että kyseessä on 4G/LTE-iPad, ei 3G, ja siinä erona, että missä Lumia 2520 on kolme eri mallia eri aluille (3-5 eri taajuutta per versio), tukee uusi iPad yhteensä 14 eri LTE-taajuutta - Applen sanojen mukaan "kaikkia". Tavallisille tallaajille tuskin mitään hyötyä, mutta paljon matkustaville sitäkin enemmän.
Mutta eiköhän näiden laitteiden välille käyttäjät jakaudu sen mukaan, kummasta tykkää enemmän/kumpi miellyttää itseään enemmän.
jonppaa 24. lokakuu, 2013 23:39
Edellinen: Apple tuo uudistetun Mac Pron markkinoille vuoden lopulla
Seuraava: Apple esitteli Retina-näyttöisen iPad minin